turjo4nis/wikipedia-bn-dump-20250701 huggingface dataset:
শাহ নেয়ামত উল্লাহ ওয়ালী

শাহ সৈয়দ নেয়ামতউল্লাহ হলেন মধ্যযুগের একজন প্রখ্যাত ইসলাম প্রচারক। তিনি তৎকালীন গৌড়ে ইসলাম প্রচার করেন। সুলতান শাহ সুজার রাজত্বকালে (১৬৩৯-১৬৬০ খ্রিঃ) তিনি দিল্লী প্রদেশের করোনিয়ার নামক স্থান থেকে ধর্ম প্রচারের উদ্দেশ্যে নানা স্থান ভ্রমণ করে রাজমহলে এসে উপস্থিত হন। তার আগমনবার্তা জানতে পেরে শাহ সুজা তাকে অত্যন্ত সম্মানের সঙ্গে অভ্যর্থনা জানান এবং তার কাছে বায়াত গ্রহণ করেন। পরে তিনি গৌড়ের উপকন্ঠে (বর্তমান বাংলাদেশের শিবগঞ্জ উপজেলা) ফিরোজপুরে স্থায়ীভাবে বসতি স্থাপন করেন। রাজশাহী পলিটেকনিক ইনস্টিটিউটে তাঁর (শাহ্ নেয়ামতুল্লাহ ছাত্রাবাস) নামে একটি আবাসিক হোস্টেল রয়েছে।

সমাধি 

দীর্ঘদিন এই অঞ্চলে তিনি সুনামের সঙ্গে ইসলাম প্রচার করে ফিরোজপুরেই ১০৭৫ হিজরী (১৬৬৪ খ্রিষ্টাব্দে) মতান্তরে ১০৮০ হিজরীতে (১৬৬৯ খ্রিষ্টাব্দে) সমাধিস্থ হন। চাঁপাইনবাবগঞ্জ থেকে প্রায় ৩৫ কি.মি. দূরত্বে অবস্থিত শিবগঞ্জ উপজেলার শাহাবাজপুর ইউনিয়নে ঐতিহ্যবাহী তোহাখানা কমপ্লেক্সের অভ্যান্তরে শাহ নেয়ামতউল্লাহর তিন গম্বুজ মসজিদের উত্তরে শাহ নেয়ামতউল্লাহর মাজার অবস্থিত।

তথ্যসূত্র

ইসলামি ব্যক্তিত্ব
ধর্ম প্রচারক
ধর্ম প্রবর্তক
চাঁপাইনবাবগঞ্জ জেলার ব্যক্তি
উগ্র শ্রীনিবাস

উগ্র শ্রীনিবাস হলেন ভারতের অন্ধ্রপ্রদেশ রাজ্যের তিরুমালার বেঙ্কটেশ্বর মন্দিরের একটি বিগ্রহ। উগ্র শব্দের অর্থ ক্রুদ্ধ। এই বিগ্রহটির আদি নাম ছিল বেঙ্কটত্তুরৈবর। তামিল ভাষায় বেঙ্কটত্তুরৈবর শব্দের অর্থ ‘বেঙ্কটমের অধিবাসী সর্বোচ্চ ঈশ্বর’। বিগ্রহটিকে বেঙ্কটেশ্বরের ক্রুদ্ধ রূপ মনে করা হয়। এটি স্নাপন মূর্তি নামেও পরিচিত।

কিংবদন্তি 
কিংবদন্তি আছে যে, ১৪শ শতাব্দীতে ব্রহ্মোৎসবম্‌ অনুষ্ঠানের সময় গ্রামে একটি অগ্নিকাণ্ড হয় এবং পুরো গ্রামটি ভস্মীভূত হয়। গ্রামবাসীরা দেবতার কাছে প্রার্থনা জানালে, বেঙ্কটেশ্বর এক ভক্তকে স্বপ্নাদেশ দেন। সেই সময় উগ্র শ্রীনিবাস ছিলেন শোভাযাত্রা বিগ্রহ বা উৎসব মূর্তি। স্বপ্নাদেশের মাধ্যমে নতুন উৎসব মূর্তি মালায়াপ্পা স্বামীর বিগ্রহটি খুঁজে পাওয়া যায়। সেই সময় থেকে উগ্র শ্রীনিবাসের বিগ্রহটি আর সূর্যোদয়ের পর মন্দিরের বাইরে বের করা হয় না। ভক্তেরা বিশ্বাস করেন যে, সূর্যালোক এই বিগ্রহের গায়ে লাগলে তা থেকে মন্দির চত্বরে আগুন ছড়িয়ে পড়তে পারে।

ইতিহাস 
ধ্রুব বেরা ছাড়া উগ্র শ্রীনিবাসের বিগ্রহটি মন্দিরের দ্বিতীয় প্রাচীনতম বিগ্রহ। এই বিগ্রহ কবে মন্দিরে প্রতিষ্ঠিত হয়েছিল, তা জানা যায় না। তবে নথি অনুসারে, ১০ম শতাব্দীতেও মন্দিরে এই বিগ্রহ পূজিত হত। সেই ক্ষেত্রে এই বিগ্রহ ভোগ শ্রীনিবাস বিগ্রহেরও আগে প্রতিষ্ঠিত হয়েছিল বলে ধারণা করা হয়। নথিপত্র থেকে আরও জানা যায় যে, ১৪শ শতাব্দী পর্যন্ত মন্দিরের উৎসব মূর্তি হিসেবে এই বিগ্রহ ব্যবহৃত হয়েছে। এরপরই মালায়াপ্পা স্বামীর মূর্তিটি পাওয়া যায় এবং সেটি উৎসব মূর্তি হিসেবে ব্যবহৃত হতে থাকে।

পূজা 
উগ্র শ্রীনিবাসের বিগ্রহটির উচ্চতা ১৮ ইঞ্চি। এটি একটি ৭ ইঞ্চি উঁচু বেদীর উপর দণ্ডায়মান। বিগ্রহের হাতের চক্রটি সামান্য বাঁকা। এটি ব্যবহারোন্মুখ চক্রের নিদর্শন। তাই এটিকে বলা হয় প্রয়োগ চক্র। বিগ্রহের সঙ্গে ভূদেবী ও শ্রীদেবীর বিগ্রহও দণ্ডায়মান অবস্থায় দেখা যায়।

এই বিগ্রহের পূজা বছরের তিনটি দিনে হয়। এগুলি হল উত্থান একাদশী, মুক্কোতি দ্বাদশী ও দ্বাদশারাধনা। কেবলমাত্র কৈশিকা দ্বাদশীর (যা মুক্কোতি দ্বাদশী নামেও পরিচিত) দিন সূর্যোদয়ের আগে বিগ্রহটিকে শোভাযাত্রা সহকারে বের করা হয়। অন্য দুদিন মন্দিরের ভিতরেই বিগ্রহটিকে পূজা করা হয়।

কৈশিকা দ্বাদশীর গুরুত্ব 
শ্রীবৈষ্ণব সম্প্রদায় উত্থান একাদশী ও কৈশিকা দ্বাদশীকে প্রবোধোৎসব আখ্যা দিয়ে থাকে। উত্থান একাদশীর দিন বিষ্ণুকে যোগণিদ্রা থেকে জাগ্রত করা হয়। হিন্দু বিশ্বাস অনুসারে, আষাঢ় শুক্লা একাদশী (বিষ্ণু শয়ন একাদশী) তিথিতে বিষ্ণু যোগণিদ্রায় মগ্ন হন। শ্রীবৈষ্ণবরা কৈশিকা দ্বাদশীর নামকরণ করেছেন, বিষ্ণুভক্ত চণ্ডাল ভক্ত নাম্বদুবনের রচিত একটি গানের ‘রঙ্গম’ অনুসারে। ভক্ত নাম্বদুবন তার সত্যরক্ষার জন্য এক রাক্ষসের খাদ্য হতে সেই রাক্ষসের কাছে গিয়েছিলেন। কৈশিকা পুরাণম্‌ গ্রন্থে এই দিনের উষাকালের বৈশিষ্ট্যগুলি উল্লিখিত হয়েছে। উল্লেখ্য, এই গ্রন্থখানি সংস্কৃত, তামিল বা তেলুগুর মিশ্র ভাষায় (মণিপ্রবলম্‌) রচিত। এতে অনেক সংস্কৃত উদ্ধৃতি ও স্থানীয় ভাষায় ব্যাখ্যা দেওয়া আছে।

তথ্যসূত্র 

তিরুমালা বেঙ্কটেশ্বর মন্দির
তিরুমালার বিগ্রহ
আরানি সিল্ক

আরানি সিল্ক শাড়ী একপ্রকারের সিল্কজাত হাতে বোনা শাড়ী, যা তামিলনাড়ু রাজ্যের আরানি অঞ্চলে পাওয়া যায়।  আরানি সিল্ক শাড়ির বৈশিষ্ট্য হল এই শাড়ির জমির ভিন্নভাবে দুদিকেই আঁচল থাকে যার ফলে শাড়িটিকে দুটো আলাদা শাড়ির মতো ব্যবহার করা যায়। এই হস্তশিল্প ভারতের ভৌগোলিক অস্তিত্বের ইঙ্গিত দেয়।

অভিনবত্ব 

আরানি সিল্ক তার ঐতিহ্যপূর্ন, সিল্ক তন্তুর বুননের গণ্য সুবিদিত। আরানি সিল্ক শাড়ির নক্সা অর্ধেক এক রঙের এবং বাকী অর্ধেক অংশ অন্য রঙের। এই শাড়ির দুদিকে দুটি ভিন্ন ধর্মী আঁচল থাকে। যার ফলে একই আরানি শাড়িকে দুবার এবং দু'ভাবে ব্যবহার করা যায়।

এই শাড়ির পাড়ের সীমানায় ফুলের নক্সা দেখা যায় এবং তা সুন্দর ভাবে সুসজ্জিত থাকে। আরানি সিল্ক শাড়ির আঁচল জরি অথবা বিভিন্ন রঙের সুতো দিয়ে বোনা হয়। আরানি সিল্ক কম ওজন বিশিষ্ট হয়।

পদ্ধতি 

আরানি সিল্ক শাড়ির বৈশিষ্টমূলক পদ্ধতি হল, প্রথমে সুতোগুলিকে ভালো করে ধুয়ে প্রয়োজনীয় রঙ্গে চুবিয়ে রাখা হয় এবং ফোটানো হয়। পরবর্তী সময়ে বয়ন শিল্পীরা সুতোগুলিকে মাঝে মধ্যেই নাড়িয়ে দেন যাতে সুতোয় ভালোভাবে রঙ মেশে। এই পদ্ধতির গুরুত্বপূর্ণ ব্যাপার হল রঙ মেশানো যা ফেব্রিকের গঠনকে টেকসই করে।

তথ্যসূত্র 

ভারতের ভৌগোলিক নির্দেশক
শাড়ি
তামিলনাড়ুর ভৌগোলিক নির্দেশক
সাইবেরীয় চুনিকণ্ঠী

সাইবেরীয় চুনিকণ্ঠী () বৈজ্ঞানিক নাম (Luscinia calliope) ছোট প্যাসারিফর্মিস পাখিটি দক্ষিণ এশিয়ার একটি খুবই পরিচিত পাখি। তবে বাংলাদেশের বিরল পরিযায়ী পাখি এটি। পাখিটি ‘লালগলা বা গুম্পিগোরা’ নামেও পরিচিত।

বিবরণ
দৈর্ঘ্য কমবেশি ১৫ সেন্টিমিটার। প্রসারিত ডানা ২৫ সেন্টিমিটার। স্ত্রী-পুরুষ পাখির চেহারা ভিন্ন। পুরুষ পাখির গলার কেন্দ্রবিন্দু উজ্জ্বল লাল। চোখের উপর-নিচে স্পষ্ট চওড়া সাদাটান। অপরদিকে স্ত্রী পাখির গলা অস্পষ্ট সাদাটে। উভয়ের মাথা, পিঠ ও লেজ জলপাই-বাদামি। লেজ ঊর্ধ্বমুখী। লেজতল সাদাটে। বুক ধূসর। পেট জলপাই-বদামির ওপর অস্পষ্ট সাদাটে। ঠোঁট শিং কালো, গোড়ার দিকে ফ্যাকাসে। চোখ কালো। পা ত্বক বর্ণ।
পুরুষ পাখির ভ্রু-রেখা স্পষ্ট সাদা, গলা চুনি লাল, থুতনির পাশে কালো টান থাকে। মেয়েপাখির গলা সাদা কিংবা বেগুনি।

খাদ্য ও অাবাসন
এদের প্রধান খাবার পোকামাকড় ও কীটপতঙ্গ। প্রজনন মৌসুম মে থেকে আগস্ট। বাসা বাঁধে সাইবেরিয়ার তাইগ্যা অঞ্চলে। সরাসরি ভূমিতে ঘাস, তন্তু, চিকন ডালপালা ও চুল পেঁচিয়ে বাসা বানায়। ডিম পাড়ে ৪-৬টি। ডিম ফুটতে সময় লাগে ১৪ দিন। শাবক শাবলম্বী হতে সময় লাগে সপ্তাহ দুয়েক।

তথ্য

4- A Guide to the Birds of Thailand - Boonsong Lekagul, Philip D. Round, Mongkol Wongkalisn, Kamol Komolphalin, Ben King.

বহিঃসংযোগ

[[বিষয়শ্রেণী:
এশিয়ার পাখি
ভারতের পাখি
বাংলাদেশের পাখি
ভুটানের পাখি
ফিলিপাইনের পাখি
১৭৭৬-এ বর্ণিত পাখি
ডাইনামিক-লিংক লাইব্রেরি

ডাইনামিক-লিংক লাইব্রেরী হল মাইক্রোসফটের অপারেটিং সিস্টেম উইন্ডোজ এবং ওএস/২ এর সংযোজনশীল ফাংশন, তথ্য, ডেটার ভাণ্ডার। ডাইনামিক-লিংক লাইব্রেরি হল একধরনের সহকারী ফাইল যা প্রধান ফাংশনের সাথে যুক্ত হয়ে কর্ম সম্পাদনায় সহায়তা করে। ডাইনামিক-লিংক লাইব্রেরি কে সংক্ষেপে ডিএলএল ফাইল বলা হয় কারণ এই ফাইলের নামের শেষে  .DLL  লেখা থাকে। তবে কিছু ফাইলের শেষে  .OCX  লেখা থাকে। মাইক্রোসফটের পোর্টেবল এক্সিকিউটেবল ফাইল  PE  তে প্রয়োজনীয় তথ্য সরবরাহের জন্য ডাইনামিক-লিংক লাইব্রেরি ব্যবহার করা হয়। এক্সিকিউটেবল ফাইল  .EXE   এবং ডাইনামিক-লিংক লাইব্রেরি ফাইলের গঠন প্রায়  একরকম। ডাইনামিক-লিংক লাইব্রেরি থেকে প্রোগ্রাম প্রয়োজনীয় তথ্য, নির্দেশনা গ্রহণ করতে পারে।

নেপথ্য 
প্রথমদিকে মাইক্রোসফটের প্রোগ্রামগুলি সাধারণ ভাবে কাজ করত এবং এগুলোর জন্য নির্দেশনা ছিল অল্প। চিত্রভিত্তিক অপারেটিং সিস্টেম আসার পর সিপিইউ'র উপর চাপ বাড়তে থাকে। একই সময়ে অনেক প্রোগ্রাম চালনার প্রয়োজন পড়ে। কিন্তু সমস্যা হল এক্সিকিউটেবল ফাইল  ফাইল অন্য কোন প্রোগ্রামকে নিষ্ক্রিয় অবস্থায় তথ্যসংগ্রহ করতে দেয় না ও এক্সিকিউটেবল ফাইল কোন সক্রিয় ফাইল থেকে তথ্য পড়তে/সংগ্রহ করতে পারে না। এর ফলে এক্সিকিউটেবল ফাইলের আকার-আকৃতি বৃদ্ধি করার প্রয়োজনীয়তা দেখা দেয়। এই সমস্যা কাটিয়ে ওঠার জন্য ডাইনামিক-লিংক লাইব্রেরি ডিজাইন করা হয়। ডাইনামিক-লিংক লাইব্রেরীর সুবিধা হল এই ফাইল থেকে অনেক প্রোগ্রাম এক সাথে তথ্য সংগ্রহ করতে পারে।

সুবিধা  
 যেকোনো প্রোগ্রাম এই ফাইল থেকে তথ্য সংগ্রহ করতে পারে। 
 এন্ট্রি পয়েন্ট খুঁজে বের করে এর ফাংশন ব্যবহার করা যায়। 
 কোন ক্ষতি করে না।
 যে কোন কিছু জমা করে রাখা যায়। (তৈরি করার সময়)

বহিঃসংযোগ 
 ডাইনামিক-লিংক লাইব্রেরি আমদানি , রপ্তানি  
 ডাইনামিক-লিংক লাইব্রেরি সমূহ 
 ডাইনামিক-লিংক লাইব্রেরি নিরাপত্তা 
 পুরাতন ডাইনামিক-লিংক লাইব্রেরী
 ডাইনামিক-লিংক লাইব্রেরি ব্যবহারের নিয়ম নীতি 
 ডাইনামিক-লিংক লাইব্রেরি কি ? 
 ডাইনামিক-লিংক লাইব্রেরীর উন্মুক্ত ফাংশন  
 পোর্টেবল ডাইনামিক-লিংক লাইব্রেরী
 ডাইনামিক-লিংক লাইব্রেরীর প্রকারভেদ 
 ডাইনামিক-লিংক লাইব্রেরি নিরাপত্তা ইস্যু 
 ডাইনামিক-লিংক লাইব্রেরি কারপেক্ট বোম 
 ডাইনামিক-লিংক লাইব্রেরি হ্যাকিং 
 ডাইনামিক-লিংক লাইব্রেরি অ্যাটাক 
 ডাইনামিক-লিংক লাইব্রেরি ভালভাবে ব্যবহারের নিয়ম

তথ্যসূত্র  

উইন্ডোজ ফাইল
সিস্টেম ফাইল
ফাইলসমূহ
কম্পিউটার ফাইল ফরমেট
কম্পিউটার গ্রন্থাগার
কুল ফর দ্য সামার

কুল ফর দ্য সামার হল আমেরিকান সঙ্গীত শিল্পী ডেমি লোভাটো কর্তৃক সঙ্গীত একক। এটা তার পঞ্চম স্টুডিও অ্যালবাম কনফিডেন্টের (২০১৫) প্রধান একক সঙ্গীত। এই সঙ্গীতটা ২০১৫ সালের জুলাই মাসের ১ তারিখে  হলিউড, এবং আইল্যান্ড রেকর্ডস কর্তৃক মুক্ত পায়, এবং ঐ একই দিনে রিপাবলিক রেকর্ডস কর্তৃক রেডিওতে প্রচার করা হয়। এই সঙ্গীতটা লিখেছেন লোভাটো, ম্যাক্স মার্টিন, আলি পেয়ামি, অ্যালেক্সজেন্ডার এরিক ক্রোনাল্ড এবং স্যাভান কোটেছা। সঙ্গীতটিতে সমলিঙ্গ ইঙ্গিতপূর্ণ এবং যৌন  ইঙ্গিতপূর্ণ।

"কুল ফর দ্য সামার" সঙ্গীত সমালোকদের কাছ থেকে ইতিবাচক সমালোচনা পেয়েছে। এই সঙ্গীতটি ২০১৫ সালের ১৮ জুলাই  বিলবোর্ড হট ১০০ এর ৩৬ নম্বর স্থানে আত্মপ্রকাশ করে। মুক্তির প্রথম সপ্তাহে  এই সঙ্গীতটির ৮০,০০০ কপি বিক্রয় হয়েছে। ২০১৫ সালের ১৫ অক্টোবরের তালিকার এটা হট ১০০ এর শীর্ষ ২০ এর ১১ তে স্থান পায়। এছাড়াও "কুল ফর দ্য সামার" কানাডা,  অস্ট্রেলিয়াসহ আন্তর্জাতিক শীর্ষ ২০ এককের তালিকায় স্থান পেয়েছে এবং যুক্তরাজ্য এবং নিউজিল্যান্ড এর শীর্ষ ১০ এ স্থান পেয়েছে।

রচনা

"কুল ফর দ্য সামার" লিখেছেন লোভাটো, অ্যালেক্সজেন্ডার এরিক ক্রোনাল্ড, স্যাভান কোটেছা, আলি পেয়ামি এবং ম্যাক্স মার্টিন। আলি পেয়ামি এবং ম্যাক্স মার্টিন সঙ্গীতটি প্রযোজনা করেছেন। এটা পপ এবং পপ রক সঙ্গীত, সাথে রক এজ এবং ইলেক্ট্রনিক ব্যবস্থা স্যানথাইজার বীট দ্বারা চালানো হয়েছে এবং ইলেক্ট্রনিক গিটার ব্যবহার করা হয়েছে।

সরাসরি অনুষ্ঠান এবং মিডিয়ায় ব্যবহার
কুল ফর দ্য সামার এর মুক্তির দিন লোভাটো নিউ ইয়র্ক শহর এর জি১০০তে পুকুর পার্টিতে প্রথম একক গানটি গান। পরবর্তীতে তিনি অন্যান্য পুকুর পার্টিতে গানটি গান,১০২.৭ কিস-এফএম কর্তৃক আয়োজিত লস এঞ্জেলসের ওয়াটারমার্ক টাওয়ারে পুল পার্টিতে তিনি পুকুরে লাফ দিতে গিয়ে পানিতে পড়ে যান। ১১ জুলাই  লোভাটো মেজর লীগ বেসবল অল-স্টার গেমে এই সঙ্গীত পরিবেশন করেছেন। ২০১৫ সালের ৯ আগস্ট লোভাটো তার সাথে সকল-নারী ব্যান্ডদের নিয়ে দ্য ভয়েজ অব অস্ট্রেলিয়ায় "কুল ফর দ্য সামার" গানটি গান। তারপরে সে  সানরাইজে গানটি গান।
২০১৫ সালের ২৪ আগস্টের ডাব্লিউডাব্লিউই এর প্রতি-দর্শনে-পরিশোধ সামারস্লামের অফিসিয়াল উদ্ভোদনী সঙ্গীত ছিল। On August 30, 2015, Lovato performed the song at th ২০১৫ সালের ৩০ আগস্ট  র‍্যাপার ইগি আজালেকে নিয়ে লোভেটা ২০১৫ এমটিভি ভিডিও মিউজিক অ্যাওয়ার্ডে এই গানটি গান। তারপরের দিন,  জিমি কিমেল লাইভে লোভাটো রি গানটি গেয়েছিলেন।

পুরস্কার
"কুল ফর দ্য সামার" দুইবার মনোনীত হয়েছে।২০১৫ সালের আগস্ট মাসে,  টীন চয়েস অ্যাওয়ার্ডে গ্রীষ্মের পছন্দের সঙ্গীত (চয়েস সামার সং) শ্রেণীতে মনোনীত হয় এবং  এমটিভি ভিডিও মিউজিক অ্যাওয়ার্ডেও গ্রীষ্মের সঙ্গীত (সামার সং) শ্রেণীতে মনোনীত হয়।

ট্রাক তালিকা

সিডি একক ১
"কুল ফর দ্য সামার" — ৩:৩৪
"কুল ফর দ্য সামার" (ডিজে ল্যাসজলো রিমিক্স) — ৬:২২
"কুল ফর দ্য সামার" (টোড টেরি রিমিক্স) — ৪:৪৭
"কুল ফর দ্য সামার" (ডেভ অউড রিমিক্স) — ৬:৩২

সিডি একক ২
"কুল ফর দ্য সামার" — ৩:৩৪
"কুল ফর দ্য সামার" (লিয়াম কিগান রিমিক্স) — ৫:১০
"কুল ফর দ্য সামার" (চাহিল রিমিক্স) — ৬:১৭
"কুল ফর দ্য সামার" (
মাইক ক্রুজ রিমিক্স) — ৭:২৩

ডিজিটাল ডাউনলোড
"কুল ফর দ্য সামার" — ৩:৩৪

ডিজিটাল ডাউনলোড (রিমিক্স)
"কুল ফর দ্য সামার" (টোড টেরি  রিমিক্স) — ৪:৪৭
"কুল ফর দ্য সামার" (ভারা রিমিক্স) — ৪:২৫
"কুল ফর দ্য সামার" (ডেভ অউড রিমিক্স) — ৬:৩২
"কুল ফর দ্য সামার" (চাহিল রিমিক্স) — ৬:১৭
 "কুল ফর দ্য সামার" (প্লাস্টিক প্লেট রিমিক্স) — ৪:৩৬
"কুল ফর দ্য সামার" (মাইক ক্রুজ রিমিক্স) — ৭:২৩

তথ্যসূত্র

২০১৫-এর একক
২০১৫-এর গান
ডেমি লোভাটোর গান
যৌনতা সম্পর্কে গান
এলজিবিটিকিউ সম্পর্কিত গান
নামিবিয়া জাতীয় অনূর্ধ্ব-১৯ ক্রিকেট দল

নামিবিয়া জাতীয় অনূর্ধ্ব-১৯ ক্রিকেট দল হল অনূর্ধ্ব-১৯ আন্তর্জাতিক পর্যায়ের ক্রিকেটে নামিবিয়ার প্রতিনিধিত্বকারী দল। দলটি সাতবার অনূর্ধ্ব-১৯ ক্রিকেট বিশ্বকাপ বাছাইপর্বে খেলার যোগ্যতা অর্জন করেছে, যা অন্য আন্তর্জাতিক ক্রিকেট কাউন্সিল আইসিসির সহযোগী সদস্য পাপুয়া নিউ গিনির সমান। নামিবিয়ার সবচেয়ে বড় সাফল্য মালয়েশিয়ায় অনুষ্ঠিত ২০০৮ আইসিসি অনূর্ধ্ব-১৯ ক্রিকেট বিশ্বকাপে অংশগ্রহণ, সেখানে তারা ১৬টি দলের মধ্যে ১১তম স্থান অর্জন করেছিল। নামিবিয়া আইসিসি আফ্রিকা অনূর্ধ্ব-১৯ ক্রিকেট বিশ্বকাপে চারবার চ্যাম্পিয়ন হয়েছে।

ইতিহাস

বর্তমান দল 
২০১৬ আইসিসি অনূর্ধ্ব-১৯ ক্রিকেট বিশ্বকাপের জন্য নির্বাচিত দল:

প্রতিযোগিতার পরিসংখ্যান 
সকল রেকর্ড শুধুমাত্র অনূর্ধ্ব-১৯ একদিনের আন্তর্জাতিক (ওডিআই) মাচের

দলীয় রেকর্ড

দলীয় সর্বোচ্চ
 ২৬৩/৯ (৫০ ওভার), v. , আইসিসি একাডেমি গ্রাউন্ড দুবাই, ২৪ ফেব্রুয়ারি ২০১৪
 ২৩৭/৬ (৪৩.৩ ওভার), v. , ইডেন পার্ক ওকল্যান্ড, ২৮ জানুয়ারি ২০০২
 ২৩১/৫ (৫০ ওভার), v. , গালে আন্তর্জাতিক স্টেডিয়াম, গালে, শ্রীলঙ্কা, ২১ জানুয়ারি ২০০০

দলীয় সর্বোনিম্ন
 ৫৫ (৩০.৪ ওভার), v. , পি. সারা স্টেডিয়াম, কলোম্বো, ১১ জানুয়ারি ২০০০
 ৫৭ (২৮.৩ ওভার), v. , উয়ানয়াটি স্টেডিয়াম, মাতারা, ১৯ জানুয়ারি ২০০০
 ৭৯ (৩০.৫ ওভার), v. , নিউ ওয়ান্ডার্স, জোহানেসবার্গ, ২২ জানুয়ারি ১৯৯৮

ব্যক্তিগত রেকর্ড

Most career runs
 435 – Stefan Swanepoel (from 19 matches between 1998 and 2002, at an average of 24.16)
 311 – Dawid Botha (from 9 matches between 2006 and 2008, at an average of 44.42)
 297 – Gerhard Erasmus (from 11 matches between 2012 and 2014, at an average of 29.70)

Highest individual scores
 142 (131 balls) – Stefan Swanepoel, v. , at Eden Park, Auckland, 28 January 2002
 84 (119 balls) – Gerhard Erasmus, v. , at Sheikh Zayed Stadium, Abu Dhabi, 19 February 2014
 78 (116 balls) – Xander Pitchers, v. , at Sheikh Zayed Stadium, Abu Dhabi, 22 February 2014

Most career wickets
 20 – Burton van Rooi (from 13 matches between 2000 and 2002, at an average of 19.80)
 17 – Bredell Wessells (from 9 matches between 2012 and 2014, at an average of 22.58)
 11 – Louis van der Westhuizen (from 10 matches between 2006 and 2008, at an average of 23.36)

Best bowling performances
 5/29 (10 overs) – Rudi Scholtz, v. , at NF Oppenheimer Ground, Johannesburg, 13 January 1998
 4/25 (7 overs) – Nicolaas Scholtz, v. , কোল্টস ক্রিকেট ক্লাব গ্রাউন্ড, কলম্বো, ৯ ফেব্রুয়ারি ২০০৬
 4/27 (8.5 overs) – Burton van Rooi, v. , at Bert Sutcliffe Oval, Lincoln, 22 January 2002

অনূর্ধ্ব-১৯ ক্রিকেট সাফল্য

প্রাক্তন অধিনায়কগণ

তথ্যসূত্র 

অনূর্ধ্ব-১৯ ক্রিকেট দল
নামিবিয়ায় ক্রিকেট
নামিবিয়ার জাতীয় ক্রীড়া দল
নামিবিয়ার জাতীয় অনূর্ধ্ব-১৯ দল
আন্তর্জাতিক ক্রিকেটে নামিবিয়া
দক্ষিণ আফ্রিকা জাতীয় অনূর্ধ্ব-১৯ ক্রিকেট দল

দক্ষিণ আফ্রিকা জাতীয় অনূর্ধ্ব-১৯ ক্রিকেট দল হল অনূর্ধ্ব-১৯ আন্তর্জাতিক পর্যায়ের ক্রিকেটে দক্ষিণ আফ্রিকার প্রতিনিধিত্বকারী দল, যা ১৯৯৫ সালে অফিসিয়ালভাবে প্রথম কোন অনূর্ধ্ব-১৯ টেস্ট ম্যাচে অংশগ্রহণ করে। দল গঠনের পর থেকে ১৬ জানুয়ারি ২০০৮ পর্যন্ত ২৩টি আন্তর্জাতিক ম্যাচ খেলে। এর মধ্যে ৩টিতে জয় এবং ৯টি পরাজিত হয়।

অনূর্ধ্ব-১৯ ক্রিকেট বিশ্বকাপ রেকর্ড

বর্তমান দল 
২০১৬ আইসিসি অনূর্ধ্ব-১৯ ক্রিকেট বিশ্বকাপের জন্য নির্বাচিত দল।

তথ্যসূত্র 

অনূর্ধ্ব-১৯ ক্রিকেট দল
দক্ষিণ আফ্রিকায় ক্রিকেট
দক্ষিণ আফ্রিকার জাতীয় ক্রীড়া দল
দক্ষিণ আফ্রিকার অনূর্ধ্ব-১৯ দল
আন্তর্জাতিক ক্রিকেটে দক্ষিণ আফ্রিকা
ভবানী জামাক্কালাম

ভবানী জামাক্কালাম বলতে ভারতের তামিল নাড়ু অংশের এরোডে জেলার ভবানীতে উৎপাদিত কম্বল  এবং শতরঞ্চিজাতীয় পণ্য দ্রব্যকে বুঝায় । এবং এটি ২০০৫-২০০৬ সালে ভারতের ভৌগোলিক নিদর্শনের চিহ্ন হিসাবে স্বীকৃতি পেয়েছে ।

ইতিহাস 
উনিশ শতকে ব্রিটিশ সরকারের সাথে প্রতিযোগিতায় টিকে থাকার জন্য ভারতীয় কারিগররা নতুন ধরনের পোশাক উদ্ভাবন করে । ভবানীর দর্জি সম্প্রদায়গণ রঙিন মোটা সূতার মাধ্যমে এই কম্বল তৈরি করে থাকেন । উৎপাদিত জামাক্কালামের জনপ্রিয়তা অন্যান্য ঐতিহ্যগত  শাড়ি ও পোশাকের বদলে এই জামাক্কালাম উৎপাদনের নেতৃত্ব দেয় ।

ধরন 
ভবানীতে দুই ধরনের জামাক্কালাম উৎপাদিত হয় ।
 মোটা রঙিন তূলার সূতার তৈরি , যা শুধুমাত্র এই তূলার মাধ্যমে তৈরি করা হয় । 
 নকল (প্রাকৃতিক নয়)  রেশমের তৈরি নরম কম্বল যা সুন্দর প্রান্ত যুক্ত । 
ভবানী জামাক্কালামে আরও উৎপাদিত হয় বাকপাক(থলে)  , চাদর  ।

বিবরণ 
ঐতিহ্যগতভাবে , জামাক্কালাম উৎপাদিত হয় সেখানকার আত্মনির্ভরশীল কারিগরদের নিজ বাড়িতে । তারপর এই কম্বল প্রধান দর্জির নিকট পাঠানো হয় । প্রধান দর্জি কম্বল পরীক্ষা করে অন্যান্য কারিগরদের সাথে যোগাযোগ করে । এই হস্তনির্মিত তাঁত বিক্রয়ের জন্য ব্যবসায়ীদের নিকট পাঠানো হয় । সেখান থেকে ব্যবসায়ীগণ উৎপাদিত পণ্য নিকটবর্তী এলাকাগুলোতে পাঠিয়ে দেয় । ১৫০০ শ্রমিক এই জামাক্কালামের উৎপাদনের সাথে সরাসরি জড়িত যার দুই-তৃতীয়াংশ মহিলা ।

তাঁত 
জামাক্কালাম উৎপাদনের জন্য প্রথমে সূতা কাঠের তাঁতে আড়াআড়ি ভাবে রাখা হয় তারপর এতে সূতার গাঁথুনি শুরু করা হয় । এর জন্য হাত এবং পা উভয় ব্যবহার করতে হয় । হাত দিয়ে উপরে ঝুলানো রশি নিচের দিকে টানতে হয় এবং পা দিয়ে নিচের কাঠের যন্ত্র ধাক্কা দিতে হয় । এর ফলে আড়াআড়ি ভাবে রাখা সূতার সাথে নতুন একটি সূতা যুক্ত হয়ে যায় । এভাবে পণ্যটি ধীরে ধীরে উৎপাদিত হতে থাকে ।

রপ্তানি 
উৎপাদিত জামাক্কালাম বিশ্বের বিভিন্ন দেশে রপ্তানি  করা হয় যেমন সুইডেন , জার্মানি , ইটালি , ইউনাইটেড কিংডম , ইউনাইটেড স্টেট ও সিংগাপুর । ১৯৯৩ সালে সবথেকে বেশি কাপড় রপ্তানি হয় । .

প্রতিযোগিতা 
২০০০ সাল থেকে হাতে তৈরি জামাক্কালাম মেশিনে তৈরি সূতার সাথে প্রতিযোগিতায় যুক্ত হয়েছে । অন্যান্য দেশের সস্তা পণ্য এই শিল্পকে হুমকির মুখে ঠেলে দিয়েছে ।

ভৌগোলিক অস্তিত্বে 
২০০৫ সালে তামিল নাড়ু'র সরকার এই শিল্পকে ভৌগোলিক অস্তিত্বে হিসাবে উপস্থাপন করে ।  ফলশ্রুতিতে ২০০৫-০৬ সালে ভারত সরকার ভৌগোলিক জামাক্কালামকে অস্তিত্বে ইঙ্গিত হিসাবে আনুষ্ঠানিক ভাবে স্বীকৃতি প্রদান করে ।

তথ্যসূত্র 

ভারতের ভৌগোলিক নির্দেশক
হস্তশিল্প
ভারতীয় হস্তশিল্প
ইরোড জেলা
তামিলনাড়ুর টেক্সটাইল শিল্প
তামিলনাড়ুর ভৌগোলিক নির্দেশক
জিম্বাবুয়ে জাতীয় অনূর্ধ্ব-১৯ ক্রিকেট দল

জিম্বাবুয়ে জাতীয় অনূর্ধ্ব-১৯ ক্রিকেট দল হল অনূর্ধ্ব-১৯ আন্তর্জাতিক পর্যায়ের ক্রিকেটে জিম্বাবুয়ের প্রতিনিধিত্বকারী দল। দলটি ক্রিকেট জিম্বাবুয়ে ক্রিকেট কর্তৃক পরিচালিত হয়, যা আন্তর্জাতিক ক্রিকেট কাউন্সিল আইসিসির পূর্ণ সদস্য।

অনূর্ধ্ব-১৯ ক্রিকেট বিশ্বকাপ রেকর্ড

বর্তমান দল 
২০১৬ আইসিসি অনূর্ধ্ব-১৯ ক্রিকেট বিশ্বকাপের জন্য নির্বাচিত দল।

প্রতিযোগিতার পরিসংখ্যান

অনূর্ধ্ব-১৯ বিশ্বকাপ

আরও দেখুন

তথ্যসূত্র 

অনূর্ধ্ব-১৯ ক্রিকেট দল
জিম্বাবুয়ের ক্রিকেট
জিম্বাবুয়ের জাতীয় ক্রীড়া দল
জিম্বাবুয়ের জাতীয় অনূর্ধ্ব-১৯ দল
আন্তর্জাতিক ক্রিকেটে জিম্বাবুয়ে
আদা খান

আদা খান হলেন ভারতীয় টেলিভিশন অভিনেত্রী ও মডেল। তিনি রাজকুমারী অমৃত এর লাইফ ওকে শোয়ের আমরিত মানথান ভুমিকায় গুরুত্বপূর্ণ চরিত্রের জন্য বিশেষ ভাবে পরিচিত। এছাড়া তিনি নাগিণ কালারস টিভি সিরিয়ালটি করছেন।

পেশা 
আদা মডেল হিসেবে জীবন শুরু করেন। এরপর তিনি বিজ্ঞাপনে কাজ করেন। এরপর তিনি সোনি টিভির জনপ্রিয় সিরিয়াল পালামপুর এক্সপেসে জড়িয়ে পড়েন। ২০১০ সালে শুরু স্টার প্লাস টেলিভিশনে তিনি বেহেনিনে সহয়ক ভুমিকায় অংশগ্রহণ করেন। এছাড়া তিনি ইয়ে হায় আসিকী ধারাবাহিকেও কাজ করেন। এবং সাবধান ভারত @ ১১. আর রাজকুমার অমৃত এর লাইফ ওকের আমরিট মানথান চরিত্রে কাজ করেন তিনি ওয়েলকাম-২ বাজী মেহমান নাওয়াজি কি নামক আপাতবাস্তব টেলিভিশন অনুষ্ঠানের অংশগ্রহণ করেছেন। কিছুদিন ধরে তিনি সনি পাল টেলিভিশনের পিয়া বাসানটি রে সিরিয়ালটির অভিনয় করছেন।

টেলিভিশন

নাটক

আপাতবাস্তব টেলিভিশন অনুষ্ঠান

বিশেষ উপস্থিতি

পুরস্কার

তথ্যসূত্র

বহিঃসংযোগ 
 
 
 
 

জীবিত ব্যক্তি
ভারতীয় টেলিভিশন অভিনেত্রী
ভারতীয় ধারাবাহিক নাটকের অভিনেত্রী
ভারতীয় আপাতবাস্তব টেলিভিশন অনুষ্ঠানে অংশগ্রহণকারী
১৯৮৯-এ জন্ম
ভারতীয় মুসলিম
ফিয়ার ফ্যাক্টর: খতরোঁ কে খিলাড়ির প্রতিযোগী
মুম্বইয়ের অভিনেত্রী
বিভিন্ন দেশে রক্তের গ্রুপের বিন্যাস

এই তালিকা বিভিন্ন দেশ ও অঞ্চলের মধ্যে রক্তের গ্রুপের বণ্টন সম্পর্কিত। রক্তের গ্রুপ (যাকে রক্তের শ্রেণীও বলা হয়) হল রক্তের একটি শ্রেণীবিভাগ, যা লাল রক্তকণিকার (RBC) এর পৃষ্ঠতায় অ্যান্টিবডি এবং উত্তরাধিকারসূত্রে পাওয়া এন্টিজেনিক পদার্থের উপস্থিতি বা অনুপস্থিতির উপর ভিত্তি করে করা হয়। এই এন্টিজেনগুলি রক্তের গ্রুপ সিস্টেমের উপর নির্ভর করে প্রোটিন, কার্বোহাইড্রেট, গ্লাইকোপ্রোটিন বা গ্লাইকোলিপিড হতে পারে।

দেশ ভেদে এবিও এবং আরএইচ গ্রুপের বিন্যাস

বি গ্রুপের রক্তের উপস্থিতি উত্তর এশিয়া ও মধ্য এশিয়ার আশেপাশের অঞ্চলে বেশি। পশ্চিম ও পূর্ব দিকে এই গ্রুপের রক্তের সহজলভ্যতা ধীরে ধীরে কমে আসে এবং স্পেনে এর পরিমাণ এক অঙ্কের ঘরে এসে পৌঁছেছে। ধারণা করা হয়, ইউরোপীয়দের আগমনের পূর্বে আমেরিকা ও অস্ট্রেলিয়ায় বি গ্রুপের রক্ত আমেরিকার আদিবাসী ও অস্ট্রেলিয়ার আদিবাসীদের মধ্যে সম্পূর্ণরূপে অনুপস্থিত ছিল।

ইউরোপে এ গ্রুপের রক্তের লভ্যতা বেশি, বিশেষ করে স্ক্যান্ডিনেভিয়া ও মধ্য ইউরোপ অঞ্চলে; যদিও অস্ট্রেলিয়ার কিছু আদিবাসী জনগোষ্ঠী ও মন্টানার ব্ল্যাকফুট ইন্ডিয়ানদের মধ্যে এটি সবচেয়ে বেশি সহজলভ্য।

তথ্যসূত্র 

বংশাণুবিজ্ঞান
রক্ত
মানব বংশাণুবিজ্ঞান
আরানমুলা কান্নাড়ি

আরানমুলা কান্নাড়ি (, মানে Aranmula mirror বা আরান্মুলা আয়না) হল একধরনের হাতে তৈরি ধাতব আয়না যা ভারতের কেরেলা প্রদেশের আরানমুলা গ্রামে তৈরি করা হয় । অন্যান্য আয়নার মতো এতেও রয়েছে স্বচ্ছতা এবং এটির পেছনের দিকে রয়েছে আরেকটি আয়না যা ধাতব তৈরি । আরানমুলা কান্নাড়ি যে উপাদান ব্যবহার করা হয় তা একমাত্র সেখানকার বিশ্বকর্মারাই জানে কারণ এটি পারিবারিক গোপনীয়তা হিসাবে পরিবার থেকে পরিবারে চলে আসছে । তবে ধাতব বিশেষজ্ঞদের মতে এই আয়নাতে টিন, তামা ব্যবহার করা হয় ।  টিন ও তামার সঠিক মিশ্রণের মাধ্যমে এই আয়না তৈরি করা হয় এরপর আরানমুলা কান্নাড়িকে পালিশ করা হয় যতক্ষণ পর্যন্ত না স্বচ্ছ প্রতিবিম্ব তৈরি করে । কনে বিদায়ের সময় যে আট উপকরণ সাথে দেওয়া হয় তার মধ্যে আরানমুলা কান্নাড়িও স্থান পেয়েছে । কেরেলার এই ধাতব আয়না ঐতিহ্যের ইতিহাস বহন করছে এবং এই আয়নাকে সৌভাগ্যের প্রতীক হিসাবে বিবেচনা করা হয়  । তাই যুগ যুগ ধরে এই আয়না ধর্মীয় ঐতিহ্যের একটি অংশ হয়ে রয়েছে । লন্ডনের ব্রিটিশ মিউজিয়ামে একটি ৪৫ সেন্টি মিটার লম্বা আরানমুলা ধাতব কান্নাড়ি রয়েছে ।  এই আয়না ২০০৪-০৫ সালে ভারতের ভৌগোলিক ইঙ্গিত হিসাবে স্বীকৃতি পায় ।

আরও দেখুন

বহিঃসংযোগ 
 aranmulakannadi.org
 aranmulamirror.com
 Explore Rural India

References 

ভারতের ভৌগোলিক নির্দেশক
কেরলের ভৌগোলিক নির্দেশক
ভারতীয় ধাতুকর্ম
ইংল্যান্ড অনূর্ধ্ব-১৯ ক্রিকেট দল

ইংল্যান্ড অনূর্ধ্ব-১৯ ক্রিকেট দল হল অনূর্ধ্ব-১৯ আন্তর্জাতিক পর্যায়ের ক্রিকেটে ইংল্যান্ডের প্রতিনিধিত্বকারী দল। দলটি প্রথম আন্তর্জাতিক ম্যাচ ১৯৭৪ সালে আনুষ্ঠানিকভাবে অনূর্ধ্ব-১৯ টেস্ট ম্যাচ খেলে। দলের বর্তমান অধিনায়ক ব্রাড টেইলর।

বর্তমান দল

প্রতিযোগিতার পরিসংখ্যান

অনূর্ধ্ব-১৯ বিশ্বকাপ

আরও দেখুন 
 ইংল্যান্ড ক্রিকেট দল

তথ্যসূত্র 

অনূর্ধ্ব-১৯ ক্রিকেট দল
ইংল্যান্ডের জাতীয় ক্রীড়া দল
আন্তর্জাতিক ক্রিকেটে ইংল্যান্ড
আন্তর্জাতিক ক্রিকেটে ওয়েলস
আসাম চা

আসাম চা ভারতের আসামে উৎপাদিত এক প্ৰকারের লাল চা। আসামের চা বিশেষকে Camellia sinensis var. assamica (Masters) নামের এক প্রকার চা গাছ থেকে তৈরী করা হয়। এই চা, সমুদ্ৰ পৃষ্ঠের অধিক উচ্চতায় বৃদ্ধি হয়, এর গঠন, স্ফূর্তিদায়ক, সুগন্ধ, এবং অতি উজ্জ্বল রঙ্গের জন্য পরিচিত । আসাম চা, বা অসম নাম সংযোজিত চা, সাধারণত "গরম পানীয়" হিসেবে বিক্ৰী করা হয়। উদাহরণ স্বরুপ, আইরিশ ব্রেকফাস্ট টি, নামের মনোমুগ্ধকর এবং শক্তিশালী পানীয় চা’তে, ক্ষুদ্ৰ-আকৃতির অসম চায়ের পাতা থাকে।
বাংলাদেশ এবং মায়ানমার সীমান্তে, ব্ৰহ্মপুত্ৰের দুধারে অবস্থিত, অসম হচ্ছে পৃথিবীর মধ্যে সৰ্বাধিক চা-উৎপাদনকারী অঞ্চল। ভারতের এই অঞ্চলে বৃষ্টিপাতের হার অনেক বেশি, মৌসুমী জলবায়ুতে দৈনিক সৰ্বাধিক বৃষ্টিপাত ১০ থেকে ১২ ইঞ্চি (২৫০-৩০০ মিমি) পৰ্যন্ত হতে দেখা যায়। দিনের বেলায় প্ৰায় ১০৩ ফারেনহাইট (৪০°সে) পর্যন্ত উষ্ণতা থাকে, বিরল জলীয় বাষ্প এবং উত্তাপ উপযুক্ত পরিবেশের সৃষ্টি করে। এই বিশেষ জলবায়ুই আসাম চা কে প্ৰসিদ্ধ মনোমুগ্ধকর স্বাদ এবং বৈশিষ্ট প্ৰদান করে।

যদিও আসামে সাধারণত "রং চা" উৎপাদন করা হয়,তবে কিছু পরিমাণ "সবুজ চা", এবং নিজস্ব বৈশিষ্ট্যের "সাদা চা" ও উৎপাদন করা হয়।

ঐতিহাসিকভাবে, অসম দক্ষিণ চীনের পড়েই দ্বিতীয় সৰ্বাধিক ব্যবসায়িক চা উৎপাদনকারী অঞ্চল ছিল। সমগ্ৰ বিশ্বের মধ্যেই কেবল অসম এবং দক্ষিণ চীনে নিজস্ব প্ৰজাতির চা গাছ পাওয়া যায়।

আবিষ্কার 

আসাম চা রবাৰ্ট ব্ৰুচ, নামের একজন স্কটিশ ভ্রমণকারী ১৮২৩ সালে আকস্মিকভাবে "আবিষ্কার" করেছিলেন বলে মনে করা হয়। আসামের হাবি-বাগানে ঘুরা ফেরার সময় তিনি এই গাছ "বন্য"অবস্থায় বেড়ে উঠতে দেখতে পান।

মণিরাম দেওয়ান তাকে একজন স্থানীয় চিংফৌ প্রধান বিছা গামের ঘরে নিয়ে যান। সেখানে তিনি স্থানীয় চিংফৌ লোকদেরকে এই গাছের পাতা থেকে প্ৰস্তুত করা পানীয় গ্ৰহণ করে দেখান এবং তিনি বিছা গামের থেকে সেই গাছের পাতা এবং বীজ বৈজ্ঞানিকভাবে পরীক্ষণের জন্যে সংগ্ৰহ করে আনেন। এর কিছু দিন পরেই তার মৃত্যু হয়, তিনি এই গাছের প্ৰকৃত শ্ৰেণীবিভাজন জানতে সক্ষম হননি। ১৮৩০ সালে তার ভাই চাৰ্লস আসাম চায়ের পাতা কলকাতা বোটানিক্যাল গার্ডেনে সঠিক পরীক্ষণের জন্যে প্ৰেরণ করেন। অবশেষে সেখানে এই উদ্ভিদকে চা গাছ, বা Camellia sinensis এর একটা প্ৰজাতি বলে সনাক্তকরণ করা হয়, যেটা চীনা প্ৰজাতি Camellia sinensis var. sinensis এর সাথে এক নয়।

ভিন্ন মান সময় 
আসামের চা বাগানে ভারতএবং শ্রীলঙ্কাতে ব্যবহার করা ভারতীয় মান সময় (IST) অনুসরণ করা হয় না। আসামের চা বাগানের স্থানীয় সময়, যাকে "চা বাগান সময়" বা "বাগানটাইম" বলা হয়, ভারতীয় মান সময় থেকে একঘণ্টা এগিয়ে। দেশের এই অঞ্চলে আগে সূৰ্যোদয় হওয়াকে গুরুত্ব দিয়ে, ব্রিটিশ শাসনামলে এই পদ্ধতিটির প্ৰচলন করা হয়েছিল।

এই পদ্ধতিটিকে একটি সফল পদ্ধতি বলা যায়, কারণ এর জন্যেই চা বাগানের সকল কৰ্মীর দিনের মধ্যে অন্ধকার হওয়ার আগেই নিজের কাজ-কর্ম সেরে ফেলতে পারে এবং যেটা বাগানের উৎপাদন বৃদ্ধি করে। চা বাগানের কৰ্মীদের কাজ করার সময় পৌনে ৯ টা (ভা. মা. স. পৌনে ৮ টা) থেকে সন্ধ্যা ৫ টা (ভা. মা. স. সন্ধ্যা ৪ টা) পর্যন্ত, কিন্তু বাগান ভেদে এই সময়ের কিছু তারতম্য দেখা যায়।

উল্লেখ্য যে, চলচ্চিত্ৰ নিৰ্মাতা জাহ্নু বরুয়া উত্তর-পূর্বের জন্যে একটা স্বকীয় মান সময় প্ৰচলন করার জন্যে প্ৰচার চালিয়েছিলেন।

তথ্যসূত্র 

কালো চা
ঐতিহ্য
ভারতের ভৌগোলিক নির্দেশক
ভারতীয় চা
আসামের ভৌগোলিক নির্দেশক
আসামের চা শিল্প